PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 13.12.2001 

Nr. 506

A V I Z
 asupra propunerii legislative privind schimbarea 
denumirii comunei Gilău,  judeţul Cluj.
În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu propunerea legislativă privind schimbarea denumirii comunei Gilău,  judeţul Cluj ,  trimisă cu adresa nr.506  din 19 noiembrie 2001, înregistrată sub nr. 31/1312 din 19 noiembrie 2001.

· 

Potrivit prevederilor art.60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 13 decembrie 2001, constatând următoarele: 

· prin această iniţiativă legislativă se propune schimbarea denumirii comunei Gilău, judeţul Cluj şi a satului de reşedinţă a acesteia,  în  Gelu;

·  din documentaţia anexată la propunerea legislativă nu rezultă dacă Consiliul local al comunei Gilău sau locuitorii acestei comune,  ori ai satului de reşedinţă al comunei şi-au manifestat dorinţa  cu privire la schimbarea denumirii localităţii.
Având în vedere că schimbarea denumirii localităţii reprezintă o problemă de interes deosebit, aceasta trebuia supusă aprobării locuiotorilor.

Potrivit prevederilor art.13 alin.(1)  din Legea nr.3/2000 privind organizarea şi desfăşurarea refendumului, problemele de interes deosebit din unităţile administrativ-teritoriale  şi  subdiviziunile administrativ – teritoriale ale municipiilor pot fi supuse,  în condiţiile acestei  legi aprobării locuitorilor,  prin referendum local.
Faţă de aceste considerente, membrii comisiei au hotărât în unanimitate să propună respingerea iniţiativei legislative privind schimbarea denumirii comunei Gilău, judeţul Cluj.


În raport de obiectul şi conţinutul său, propunerea legislativă  face parte din categoria legilor organice.

PREŞEDINTE,

dr. Ionel OLTEANU

